 **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԵՐԵՎԱՆ ՔԱՂԱՔԻ ՄԱԼԱԹԻԱ-ՍԵԲԱՍՏԻԱ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

 Սեբաստիայի փ․ հ․ 32, (+374 11) 518-585,Էլ․ փոստ՝ malatia\_sebastia@yerevan.am

«**ՀԱՐՍՆԱՁՈՐ» ՍՊԸ**

**ՏՆՕՐԵՆ Վ. ՄԻՐԶՈՅԱՆԻՆ**

(հասցե՝ ՀՀ, ք. Գորիս, Սյունիքի 96 )

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

 Երևանի քաղաքապետարանը՝ ի դեմս աշխատակազմի գնումների վարչության պետ Է. Կիրակոսյանի և «Հարսնաձոր» ՍՊԸ-ն՝ ի դեմս տնօրեն Վ. Միրզոյանի, 17.մայիսի.2021 թվականին կնքել են «ԵՔ-ԳՀԱՇՁԲ-21/19» ծածկագրով կապալային աշխատանքների կատարման գնման պայմանագիր, որի 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N 1 Հավելվածով սահմանված ծավալաթերթ-նախահաշվով նախատեսված Երևան քաղաքի Մալաթիա-Սեբաստիա վարչական շրջանի «Հաղթանակ» թաղամասում մարզական համալիրի կառուցման աշխատանքները»:

 «ԵՔ-ԳՀԱՇՁԲ-21/19» պայմանագրի 3.4.1 կետով սահմանված կարգով կապալառուն պարտավոր է աշխատանքները կատարել անձամբ, պայմանագրով նախատեսված կարգով և ժամկետներում, իր ուժերով, գործիքներով, մեխանիզմներով, ինչպես նաև անհրաժեշտ նյութերով և ***պատշաճ որակով՝*** նախագծին և ծավալաթերթին համապատասխան:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

Պայմանագրի 3.4.8 կետը սահմանում է, եթե շինարարական ծրագրերի կատարման արդյունքի կամ դրա առանձին բաղադրիչի համար սահմանված երաշխիքային ժամկետի ընթացքում ի հայտ են եկել կատարված աշխատանքի թերություններ, ապա Կապալառուն պարտավոր է իր հաշվին, Պատվիրատուի կողմից սահմանված ողջամիտ ժամկետում վերացնել թերությունները:

Պայմանագրի 3.4.9 կետի համաձայն պայմանագրով երաշխիքային ժամկետ է սահմանվում Պատվիրատուի կողմից ողջ ծավալով Աշխատանքն ընդունվելու օրված հաջորդող օրվանից հաշված 365 օրացուցային օր: Եթե երաշխիքային ժամկետի ընթացքում ի հայտ են եկել կատարված Աշխատանքի թերություններ, ապա Կապալառուն պարտավոր է իր հաշվին, Պատվիրատուի կողմից սահմանված ողջամիտ ժամկետում վերացնել թերությունները:

Երևան քաղաքի Մալաթիա-Սեբաստիա վարչական շրջանի ղեկավարի աշխատակազմում ձևավորված հանձնաժողովը 07.12.2022 թվականին կազմել է արձանագրություն այն մասին, որ «ԵՔ-ԳՀԱՇՁԲ-21/19» պայմանագրով կատարված աշխատանքների արդյունքները ստուգելու ժամանակ պարզել է, որ բասկետբոլի խաղահարթակի գունավոր ռետինե փշրանքներից /սոսնձված/ պատրաստված /15մմ հաստությամբ, 308.0 քմ մակերեսով/ ծածկի 30.0 քմ հատվածը քայքայված է: Երևան քաղաքի Մալաթիա-Սեբաստիա վարչական շրջանի ղեկավարի աշխատակազմը 08.08.2022 թվականի թիվ 26/22-67550 գրությամբ դիմել է Կապալառուին՝ առաջարկելով ուսումնասիրել առաջացած թերությունները և ողջամիտ ժամկետում վերացնել այն: Կապալառուն 13.10.2022թ. ներկայացրել է պարտավորագիր, որով պարտավորվել է 13.10.2022թ. մինչև 01.12.2022 թ. վերացնել առաջացած թերությունները, սակայն Կապալառուն պարտավորագրով ստանձնած թերությունները չի վերացրել:

 Պայմանագրի 3.1.3 կետի համաձայն՝ Պատվիրատուն իրավունք ունի չընդունել աշխատանքի արդյունքը՝ ՀՀ օրենսդրությամբ սահմանված դրույթներին, պայմանագրի 1.2 կետով նախատեսված փաստաթղթերի պահանջներին չհամապատասխանելու դեպքում՝ իր հայեցողությամբ սահմանելով թերությունների անհատույց վերացման ողջամիտ ժամկետ և պահանջել Կապալառուից վճարելու պայմանագրի 6.2 կետով նախատեսված տույժը, ինչպես նաև 6.3 կետով նախատեսված տուգանքը:

 Պայմանագրի 3.1.4 կետի համաձայն՝ Պատվիրատուն իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները, եթե՝

ա)Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

 բ)Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը),

 գ)Կապալառուի կողմից կատարված աշխատանքը չի համապատասխանում նախագծանախահաշվային փաստաթղթերով սահմանված պահանջներին,

 դ)Կապալառուի կողմից խախտվել են պայմանագրի 3.1.3 կետով նախատեսված հիմքերով աշխատանքի թերությունների անհատույց վերացման ողջամիտ ժամկետները:

 ՈՒստի պայմանագրի 3.1.4 կետի համաձայն պայմանագիրը լուծվում է միակողմանի, եթե՝

 գ)Կապալառուի կողմից կատարված աշխատանքը չի համապատասխանում նախագծանախահաշվային փաստաթղթերով սահմանված պահանջներին,

 դ)Կապալառուի կողմից խախտվել են պայմանագրի 3.1.3 կետով նախատեսված հիմքերով աշխատանքի թերությունների անհատույց վերացման ողջամիտ ժամկետները:

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված:»:

 Պատշաճ ծանուցումն ապահովելու նպատակով կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

 Ընկերության տվյալները «Գնումների մասին» օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով, օրենքով սահմանված կարգով կներկայացվեն լիազոր պետական մարմին:

|  |  |  |
| --- | --- | --- |
|  **ՀԱՐԳԱՆՔՈՎ` ԱՐՄԱՆ ԲԱՐԽՈՒԴԱՐՅԱՆ** **ՄԱԼԱԹԻԱ-ՍԵԲԱՍՏԻԱ ՎԱՐՉԱԿԱՆ** **ՇՐՋԱՆԻ ՂԵԿԱՎԱՐԻ** **ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ** |  |  |

Կատ. Մ. Հարությունյան

Հեռ. 011518556